OzLabs/hebrew-wiki-articles huggingface dataset:
כף טאקסן

כף טאקסן (באנגלית: Cape Tuxen) היא לשון יבשה סלעית בחוף המערבי של ארץ גרהאם, שבאנטארקטיקה.

לשון היבשה מהווה את הקצה הדרומי של פתחו של מפרץ וודינגטון שבחצי האי קייב.

== היסטוריה ==
=== גילוי ומיפוי לשון היבשה ===

לשון היבשה התגלתה ב-12 בפברואר 1898 על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.

הכף צולמה מהאוויר על ידי משלחת הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

הכף נסקרה על ידי סוקרים על הקרקע מטעם סקר שטחי חסות איי פולקנד בשנת 1958.

=== מקור השם ===

שמה של לשון היבשה ניתן לה על ידי ז'רלאש.

לשון היבשה נקראת על שם אחד מפטרוני המשלחת.

== לקריאה נוספת ==

<div class="mw-content-ltr">• V.V. Shcherbakova, V.G. Bakhmutov, V.P. Shcherbakov, G.V. Zhidkov and V.V. Shpyra, [https://academic.oup.com/gji/article/189/1/204/572515 Palaeointensity and palaeomagnetic study of Cretaceous and Palaeocene rocks from Western Antarctica], Geophysical Journal International, Volume 189, Issue 1, April 2012, Pages 204–228, https://doi.org/10.1111/j.1365-246X.2012.05357.x</div>

<div class="mw-content-ltr">• Duncan Stewart, Jr, [http://www.minsocam.org/ammin/AM19/AM19_150.pdf THE PETROGRAPHY OF SOME ANTARCTIC ROCKS]</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA169&lpg=PA169&dq=%22Cape+Tuxen%22&source=bl&ots=6UMjFEJk9L&sig=ACfU3U2uu0E29YZoxC4IBf_j3cpUDLmSzw&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEHoECBMQAw#v=onepage&q=%22Cape%20Tuxen%22&f=false Sailing Directions for Antarctica: Includes Islands South of Latitude 60°], P 169</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA358&lpg=PA358&dq=%22Cape+Tuxen%22&source=bl&ots=qcPHqtOgyc&sig=ACfU3U1eFvdtBvnl_5xdw-3Os73NVE5dtQ&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEXoECBIQAw#v=onepage&q=%22Cape%20Tuxen%22&f=false Sailing Directions (planning Guide) and (enroute) for Antarctica], P 358</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA142&lpg=PA142&dq=%22Cape+Tuxen%22&source=bl&ots=h8nsx3em2Y&sig=ACfU3U12Lo7UZoj2PoHfdeG2MmH8B8_kVQ&hl=en&sa=X&ved=2ahUKEwjA4_G1xZzvAhXOh1wKHVo0BKwQ6AEwEnoECBEQAw#v=onepage&q=%22Cape%20Tuxen%22&f=false Sailing Directions for Antarctica: Including the Off-lying Islands South of Latitude 60°], P 142</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15689 כף טאקסן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111693 כף טאקסן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15105&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף טאקסן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

טאקסן
טאקסן
פיר ופלמה

פיר ופלמה () הוא צמד מוזיקלי דני, המורכב מיאספר גרות ולוריץ עמנואל ונוצר בשנת 2017. הצמד ייצג את דנמרק באירוויזיון 2021.

== קריירה ==
הצמד הוקם ב-2017 ונכנס לתודעה הציבורית בשנת 2020 לאחר שהוציא את השיר "Menneskeforburger" שכבש את המצעדים בדנמרק וזיכה את השניים בחוזה הקלטות בחברת יוניברסל מיוזיק דנמרק.<ref></ref>

הצמד נבחר לשמש כנציגי דנמרק באירוויזיון לשנת 2021 עם השיר "Øve os på hinanden" (נתאמן אחד על השני) לאחר ניצחונם בתחרות ה-Dansk Melodi Grand Prix שנערכה ב-6 במרץ 2021.<ref></ref> ב-20 במאי 2021, הם ביצעו את השיר בחצי הגמר השני של התחרות וכשלו בניסיונם להעפיל לגמר, לאחר שהגיעו למקום ה-11 עם 89 נקודות.

==קישורים חיצוניים==

== הערות שוליים ==

קטגוריה:משתתפי אירוויזיון 2021
קטגוריה:נציגי דנמרק באירוויזיון
קטגוריה:להקות דניות
Øve os på hinanden

Øve os på hinanden (בעברית: נתאמן אחד על השני) הוא שיר שהוקלט על ידי הצמד הדני פיר ופלמה. השיר יצג את דנמרק באירוויזיון לשנת 2021.<ref></ref>

== באירוויזיון ==
המהדורה ה-65 של האירוויזיון התקיימה ברוטרדם שבהולנד והורכבה משני חצאי גמר, ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020 הוכרז כי דנמרק תופיע במחצית השנייה של חצי הגמר השני של התחרות.<ref name="Allocation draw"></ref> ב-20 במאי 2021, פיר ופלמה ביצעו את השיר בחצי הגמר השני של התחרות ולא הצליחו להעפיל לגמר.

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי דנמרק באירוויזיון
קטגוריה:שירים בדנית
קטגוריה:סינגלים שהגיעו למקום הראשון בדנמרק
צ'יימס ישראל

צ'יימס ישראל היא עמותה ישראלית, שהוקמה ב-1991 ועוסקת בשילובם של אנשים עם צרכים מיוחדים בחברה. כיום העמותה עוזרת ל-1,100–1,400 איש ב-14 רשויות מקומיות. משרדי העמותה ממוקמים בשכונת רמת החייל שבתל אביב-יפו. בשנת 2019 עבדו בעמותה כ-580 איש, ותקציבה היה כ-62.7 מיליון ש"ח. יושבת ראש הוועד המנהל היא שולמית גילדנר והמנהל הכללי הוא ג'ורג' ריקרדו צימרמן.

פעילות העמותה נפגעה באופן משמעותי עם פרוץ מגפת הקורונה בישראל במרץ 2020, כאשר מאות עובדים הוצאו לחל"ת והתקציב צומצם בכעשרה אחוזים.

== תחומי עבודה ==
* מרכזי יום טיפוליים–סיעודיים לבוגרים מעל גיל 21. כיום פועלים מרכזים בתל אביב-יפו ובאשקלון.
* שירותי תעסוקה במספר מוקדים – ראשון לציון, אריאל, תל אביב, כפר סבא, ראש העין וטייבה.
* שיקום תעסוקתי וחברתי למתמודדים נפש
* מעונות יום שיקומיים-תקשורתיים – מיועדים לתינוקות ופעוטות בגילאי חצי שנה ועד 3 שנים. פועלים במודיעין מכבים רעות, יפו, אשקלון וחולון.
* יצירת סביבה תומכת לבוגרים עם צרכים מיוחדים בתפקוד גבוה.
* מרכזי יום שהות ארוך לילדים ונוער אחרי שעות בית הספר. כיום פועלים שלושה מרכזים בתל אביב ועוד כשניים בחולון.

== קישורים חיצוניים ==
* 

* 
* 

== הערות שוליים ==

קטגוריה:נכות: מוסדות בישראל
קטגוריה:ארגונים מסייעים ללוקים במוגבלות שכלית התפתחותית
קטגוריה:ישראל: ארגוני בריאות ורפואה
קטגוריה:ישראל: עמותות
קטגוריה:תל אביב-יפו: עמותות
לוולק

לוולק (בהונגרית: Levelek) הוא כפר במחוז סבולץ'-סטמאר-ברג שבצפון מזרח הונגריה.

==יהודי לוולק==
בשנת 1747 מוזכרת בלוולק משפחה יהודית אחת, משפחת יעקב בנימין. ובשנת 1770 ידוע כי כבר ישבו שם כמה יהודים. רובם התפרנסו ממסחר בתוצרת חקלאית ומכולת. במקום היו חברה קדישא, בית כנסת ומקווה. הקהילה השתייכה לזרם האורתודוקסי.

משנת 1885 היו יהודי הכפר כפופים לקהילה היהודית בנירבאטור.

כמה שבועות לאחר כנסית הצבא הגרמני להונגריה (מרץ 1944) הועברו יהודי לוולק לגטו קישווארדה שם רוכזו רוב יהודי המחוז. משפחה יהודית אחת הורשתה להישאר בלוולק, בזכות ראש המשפחה, שהיה בעל עיטור גבורה מימי מלחמת העולם הראשונה. בסוף מאי 1944 שולחו יהודי לוולק יחד עם יהודי גטו קישווארדה למחנה ההשמדה אושוויץ.

אחרי המלחמה חזרו לעיירה כעשרה יהודים ששרדו. הם ניסו לשקם את חיי הקהילה, אך משלא הצטרפו אליהם יהודים נוספים, עזבו את המקום תוך זמן קצר.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|114
|1,033
|-
|1910
|203
|
|-
|1920
|184
|
|-
|1930
|103
|
|-
|1941
|100
|2,098
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA335#v=onepage&q=Uszka&f=false לוולק] בפנקס הקהילות הונגריה, עמוד 335
* לאואלאק (לעוועלעק), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 193-194. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
טופי (סדרת טלוויזיה)

טופי (ברוסית: То́пи) היא סדרת טלוויזיה מיסטית רוסית, בבימויו של ולדימיר מירזוב שנכתבה על ידי דמיטרי גלוכובסקי. פרק הבכורה שודר ב-28 בינואר 2021 בשירות הזרמת מדיה KinoPoiskHD.

== עלילה ==
במרכז העלילה כמה צעירים ממוסקבה שנמלטים מבעיותיהם האישיות למנזר נידח שנמצא ליד הכפר טופי שבחבל ארכנגלסק בצפון רוסיה. חמשת הצעירים הם המומחה לטכנולוגיית מידע הגוסס מסרטן, דניס, עיתונאי פרו-ממשלתי לשעבר מקסים, ניצולת ניסיון התאבדות קטיה, אליה הצ'צ'נית (המסתתרת מהחתן שלה) וסוניה, ילדה ממשפחה פרבוסלבית דתית. עם הגעתם, הגיבורים מגלים שהמנזר נטוש, המקומיים מתנהגים בצורה מוזרה ביותר ואז אחד הבחורים נעלם. לאחר שהחליטו להישאר בכפר, הם מתחילים בחיפושיהם ויותר ויותר צוללים אל עולם הביצות, מלא הסודות.

== שחקנים ודמויות ==

== הפקה ==
את התסריט לסדרה כתב דמיטרי גלוכובסקי, שבעמוד האינסטגרם שלו תיאר את טופי כ"מותחן מסע רע ומטורף".<ref>[https://rtvi.com/takoe2/topi-glukhovskiy-serial/ «Вымирает русская деревня»: вышел трейлер мистического сериала «Топи» по сценарию Дмитрия Глуховского] // RTVi, 28.12.2020</ref> לדברי גלוכובסקי, עשר שנים חלפו מרגע שעלה רעיון הסדרה ועד ליציאתה, חמש מהן הכותב חיפש פלטפורמה מתאימה ומפיקים.<ref></ref>

הסדרה צולמה בבלארוס באתר הצילומים של אולפן Belarusfilm ליד הכפר קמנקה, במחוז סמולביצ'י, שבפרברי מינסק.<ref>[https://www.kinopoisk.ru/series/1355060/ Топи (сериал 2021)]</ref> הגיבורים עוברים את הכפר מודיוגה שבחבל ארכנגלסק, אך הכפר טופי אינו נמצא על מפת רוסיה וזהו מקום מומצא.<ref>[https://www.gazeta.ru/culture/2021/01/27/a_13457798.shtml «Россияне не хотят знать о себе правду»: Глуховский и Мирзоев — о «Топях», боге и наших реалиях], 27.01.2021</ref> הסדרה הועלתה לצפייה דיגיטלית ב-28 בינואר 2021. הסדרה הפכה לאחת הסדרות המצופות של השנה.<ref>Альперина С. [https://rg.ru/2021/01/19/deviat-samyh-krutyh-rossijskih-serialov-2021-goda.html Что будет в следующей серии. Девять самых крутых российских сериалов 2021 года] //
// רוסיסקאיה גאזטה — Неделя. 19.01.2021. № 10 (8361)</ref><ref>[https://www.vokrug.tv/article/show/16101285321/ Самые ожидаемые российские сериалы года: что покажут стриминги] // Вокруг ТВ, 08.01.2021</ref>

==קישורים חיצוניים==

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות דרמה רוסיות
קטגוריה:סרטי מסתורין רוסיים
פרס אופיר על הישגים מקצועיים בקולנוע

פרס אופיר על הישגים מקצועיים בקולנוע הוא פרס אופיר הניתן אחת לשנה (או לעיתים אחת לכמה שנים<ref></ref>) על הישגים בולטים בקולנוע. בדומה לפרס על מפעל החיים (ובשונה לרוב הקטגוריות), ההודעה על הזוכה בפרס ניתנת טרם הטקס ולא במהלכו.

== הזוכים בפרס לאורך השנים ==
* 1995 – מתי רז
* 1997 – דובי זלצר
* 1998 – יוסף שילוח
* 1999 – דני שיק
* 2000 – צבי שפילמן
* 2001 – ישראל רינגל
* 2002 – קולי סנדר
* 2003 – אמנון סלומון
* 2004 – נחום היימן
* 2005 – אהוד מנור
* 2006 – מייק בראנט
* 2007 – אברהם לייבמן
* 2009 – אורי סבג 
* 2014 – אלי ירקוני
* 2016 – איתן לוי 
* 2017 – ערה לפיד
* 2019 – נחמן אינגבר

== הערות שוליים ==

*
הגדוד (סרט)

הגדוד (ברוסית: Батальонъ) הוא סרט עלילתי באורך מלא, המוקדש לגדודי המוות הנשיים שנוצרו בשורות צבא האימפריה הרוסית במהלך מלחמת העולם הראשונה. הסרט יצא לאקרנים ברוסיה ב-20 בפברואר 2015<ref name="autogenerated1">[http://lenta.ru/articles/2015/02/17/ugol/ Статьи: Lenta.ru: Культура: Кино: «Нынешние события созвучны тому, что было сто лет назад»]</ref> ומתמקד בעלילותיה של מריה בוצ'קאריובה.

== עלילה ==
אביב 1917. מהפכת פברואר שינתה את חייה של רוסיה ואת מהלך המלחמה הגדולה. הצאר הריבון כבר ויתר על כס המלוכה. בתעלות, שם העימות עם הגרמנים נמשך יותר משנה, הבולשביקים מנהלים את התעמולה שלהם בכל הכוח ובעיקר הם קוראים לשלום עם האויב. הקצינים הרוסים כמעט אינם יכולים להחליט דבר ללא אישור של ועדות החיילים. הצבא נמצא על סף ריקבון סופי. על פי הוראת הממשלה הזמנית, לצורך העלאת המורל, נוצר גדוד מוות נשי בפיקודה של מריה בוצ'קאריובה. תחתיה, גדוד המוות מהווה דוגמה לאומץ לב, אומץ ורוגע, מעלה את רוח החיילים ומוכיח כי כל אחת מגיבורות הנשים המשרתות בו ראויה לתואר חיילת צבא רוסיה.

== שחקנים ודמויות ==
{|
|- valign="top"
|
{| class="wikitable"
! שחקנים
! דמויות
|-
| מריה ארונובה
| מריה בוצ'קאריובה
|-
| מריה קוז'בניקובה
| נטליה טטישצ'בה
|-
| ניקולאי אוזין
| סגן סלזנייב
|-
| ולריה שקיראנדו
| ורה נקליודובה
|-
| פולינה דודקינה
| גלינה סוויסטונובה
|-
| ינינה מלינצ'יק
| דוסיה גרינבה
|-
| אנה קוזנצובה
| סראפימה פלוז'ייקובה
|-
| מילה מקארובה
| טוניה
|-
| ילנה קוצ'קובה
| נדיה
|-
| אירינה רחמנובה
| פרוסקה
|-
| מריה אנטונובה
| יבדוקיה קולוקולצ'יקובה
|}
|
|
|
{| class="wikitable"
! שחקנים
! דמויות
|-
| יבגניה נתאנובה
| רבקה
|-
| מאראט בשארוב
| אלכסנדר קרנסקי
|-
| יבגני דיאטלוב
| צפליאייב
|-
| ולדימיר זייצב
| גנרל אלכסייב
|-
| מקסים מטיאשין
| וסילקוב
|-
| אלכסיי דמיטרייב
| חייל
|-
| אלכסיי סבסטיאנוב
| עוזר הקולונל
|-
| דמיטרי שבצ'נקו
| אלוף פולובצוב
|-
| ארתור וואקה
| חייל
|-
| אלכסנדר נובוסלוב
| ניקולאי ברז'וזובסקי
|-
| יבגני קרפוב
|
|}
|
|
|
{| class="wikitable"
! שחקנים
! דמויות
|-
| מיכאיל קסאפוב
| פיוטר
|-
| קונסטנטין פיזנקו
| קצין
|-
| אלכסיי וודרניקו
| חייל זריז
|-
| אלכסנדרה אורחובה
| פקידה
|-
| יוליה ינובסקאיה
| חיילת
|-
| ארינה איוואנובה
| אחות רפואית
|-
| יליזבטה טולובייבה
| קטיה
|-
| אלכסיי זורוב
| פדקה
|-
| יאקוב שמשין
| קולוקולצ'יקוב
|-
| ולרי דגטיאר
| גנרל טטישצ'וב
|}
|}

== הפקה ==
=== פיתוח ===
הרעיון עלה במהלך צילומי הסרט "מצודת ברסט". המפיק איגור אוגולניקוב, שהתעניין בתולדות המלחמה הפטריוטית הגדולה, החליט להראות את גורלן של נשות חיל המצב של ברסט שנשלחו לשבי. אך בהמשך ננטש רעיון זה, אך הוא הפך לעלילה העוסקת בכוחן של הנשים במהלך מלחמת העולם הראשונה ששירתו בגדוד המוות הנשי של מריה בוצ'קאריובה.

=== צילומים ===
הסרט צולם במחוז פסקוב (בייחוד באזור הכפר בוגרובו וכביש לסקובסקוי) בסתיו 2013 ועברו לסנקט פטרבורג באביב 2014.<ref>[http://www.batalion-film.ru/about/epoch/index.html Эпоха :: Эпоха :: Фильм «Батальон Смерти» — официальный сайт>]</ref>

== קישורים חיצוניים ==
* 

== הערות שוליים ==

קטגוריה:האימפריה הרוסית בתרבות
קטגוריה:מלחמת האזרחים הרוסית בתרבות
קטגוריה:סרטי 2015
קטגוריה:סרטי דרמה היסטורית
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטי מלחמת העולם הראשונה
קטגוריה:סרטים היסטוריים
הגלולה האדומה והגלולה הכחולה

גלולה ([[כמוסה) אדומה וגלולה כחולה, כמו אלה המוצגות בסרט "מטריקס" משנת 1999]]
המונחים "הגלולה האדומה" (Red Pill) ו"הגלולה הכחולה" (Blue Pill) מתייחסים לדילמה בבחירה חופשית: גילוי אמת לא נעימה שתשנה את חייו ("ליטול את הגלולה האדומה") – לבין בחירה שלא להיות מודע ("ליטול את הגלולה הכחולה"). המונח זכה לפופולריות בתרבות האינטרנט במהלך העשור השני של המאה ה-21, והגיע במקור מהסרט האמריקאי "מטריקס" משנת 1999.

== מקור המונחים ==
בסרט "מטריקס" מנהיג המורדים מורפיוס מציע לדמות הראשית ניאו את הבחירה בין נטילת הגלולה האדומה או הגלולה הכחולה. הגלולה האדומה מייצגת עתיד לא בטוח. מצד אחד, היא תשחרר את ניאו מהמשך השיעבוד בעולם הווירטואלי של המטריקס, שנוצר על ידי מכונות כדי לשלוט באנושות, ובאופן זה הוא יצליח לברוח לעולם האמיתי והקשה. מצד שני, הגלולה הכחולה מייצגת "כלוב זהב" – תחזיר אותו לחיי נוחות במציאות המדומה של המטריקס. מורפיאוס מציג בפני ניאו את הבחירה באופן הבא:

ניאו בוחר ליטול את הגלולה האדומה ומצטרף בעקבות כך לכוחות המורדים.

==שימוש במונח בהרחבה==
בתחום אבטחת הסייבר, המונח "גלולה אדומה" מתייחס לכלים המאפשרים לגלות מקרים של Hooking או וירטואליזציה.

== אזכורים בתרבות הפופולרית ==
* באוקטובר 2013 יצא לאקרנים סרט הקומדיה הרומנטית "חייו הסודיים של וולטר מיטי", ובו מוצע לגיבור לבחור בין מכונית אדומה לכחולה בשדה התעופה, והוא בוחר באדומה. הביקורות ציינו את הסצנה ואת האזכור לגלולה האדומה ולגלולה הכחולה.
* ב-2016 יצא לאקרנים הסרט הגלולה האדומה - סרט תיעודי אמריקאי בבימויה של קאסי ג'יי, שבוחן את התנועה לזכויות הגבר.
* ב-2017, הכריזה הפרשנית והפעילה הפוליטית קנדס אוונס על פרויקט "Red Pill Black" (בתרגום חופשי: "גלולה אדומה שחורה") לקידום שמרנות פוליטית אצל אפרו-אמריקאים . לדבריה, המונח "גלולה אדומה" מסמל את ההתנערות מנרטיבים דמוקרטיים שאפרו-אמריקאים מאמינים בהם.
* במאי 2020, צייץ אילון מאסק בטוויטר "קחו את הגלולה האדומה", והסכים עם משתמש בטוויטר שפירושו לנקוט בגישה חופשית באתר ובכללי. איוונקה טראמפ צייצה זאת מחדש ואמרה שהיא לוקחת את הגלולה. האחיות וצ'אוסקי, במאיות "מטריקס", הגיבו לשניהם "Fuck both of you".

== ראו גם==
* משל המערה של אפלטון
* התגלות (רגש)
* ברירה כוזבת
* עקרון המציאות
* מציאות וירטואלית

==קישורים חיצוניים==

==הערות שוליים==

קטגוריה:אמרות כנף
קטגוריה:דימויים
קטגוריה:מטריקס
The Black Mamba (להקה פורטוגלית)

The Black Mamba היא להקה פורטוגלית, שהוקמה בשנת 2010 ובסיסה בליסבון.

הלהקה הוכרזה כנציגת פורטוגל באירוויזיון לשנת 2021 לאחר זכייתה בתחרות Festival da Cancao 2021 שנערכה ב-6 במרץ 2021. הם יעשו זאת עם שירם "Love Is on My Side" איתו זכו בתחרות.<ref></ref> ב-20 במאי 2021, הם ביצעו את השיר בחצי הגמר השני של התחרות, והגיעו למקום הרביעי עם 239 נקודות. ב-22 במאי, בגמר התחרות, הגיעה הלהקה למקום ה-12 עם 153 נקודות.

== קריירה ==
הלהקה הוקמה בשנת 2010 בליסבון לאחר פגישתם של פדרו טטנקה, מיגל קשאיש וקירו קריז. שם הלהקה נבחר כהומאז' לקול שעושה הנחש ממבה שחורה, שנחשב מבחינתם לאפל ומהפנט.<ref name=":0"></ref>

האלבום הראשון של הלהקה יצא בשנת 2010 והצליח בפורטוגל. הלהקה ערכה מספר הופעות בינלאומית לאחר יציאתו בערים שונות בעולם.<ref name=":0"/> ב-2014 הוציאה הלהקה אלבום נוסף ולאחר סיבוב ההופעות שערכה בברזיל עזב אותה הבסיסט, קירו קריז ובמקומו צורף מרקו פומביניו.<ref name=":0"/>

ב-2019 הלהקה שחררה את אלבומה השלישי.<ref name=":0"/> ב-2020 הוכרזו כמשתתפי קדם האירוויזיון הפורטוגלי, Festival da Cancao, וב-6 במרץ 2021 זכו באירוע עם 20 נקודות ו-2 נקודות יותר מהקהל לעומת המקום השני.

== חברי ההרכב ==
* פדרו טטנקה – זמר, גיטרה
* מיגל קשאיש – תופים
* מרקו פומביניו – אורגן חשמלי, בס חשמלי

== קישורים חיצוניים ==

== הערות שוליים ==

קטגוריה:להקות פורטוגליות
קטגוריה:משתתפי אירוויזיון 2021
קטגוריה:נציגי פורטוגל באירוויזיון
קטגוריה:להקות שהוקמו בשנת 2010
Love Is on My Side

"Love Is on My Side" (בעברית: האהבה בצד שלי) הוא שיר שהוקלט על ידי הלהקה הפורטוגלית The Black Mamba ויצג את פורטוגל באירוויזיון לשנת 2021 לאחר זכייתו בגמר הלאומי הפורטוגלי, Festival da Cancao 2021 שנערך ב-6 במרץ 2021.<ref></ref>

== באירוויזיון ==
ב-17 בנובמבר 2020, הוכרז כי פורטוגל תופיע במחצית השנייה של חצי הגמר השני של התחרות.<ref name="Allocation draw"></ref> ב-20 במאי 2021, הם ביצעו את השיר בחצי הגמר השני של התחרות, והגיעו למקום הרביעי עם 239 נקודות. ב-22 במאי, בגמר התחרות, הגיעה הלהקה למקום ה-12 עם 153 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי פורטוגל באירוויזיון
קטגוריה:שירים באנגלית
פרשת מיס סטון

גלויה עם ציור של החטופות [[אלן מריה סטון וקתרינה צ'ילקה .]]
האחראים לפרשת מיס סטון - [[סבה מיכאילוב , יאנה סנדנסקי , קראסטיו אסנוב וחריסטו צ'רנופייב .]]
[[אלן מריה סטון ]]
פרשת מיס סטון (בבולגרית: Афера „Мис Стоун“; במקדונית: „Афера Мис Стон“) היה חטיפתן של המיסיונרית הפרוטסטנטית האמריקאית, אלן מריה סטון, ועמיתה המיסיונרית הבולגרית ההרה, קתרינה סילקה ידי הארגון המהפכני הפנים-מקדוני, שאירעה ב-21 באוגוסט 1901.<ref>Marcel Cornis-Pope, John Neubauer eds., History of the Literary Cultures of East-Central Europe: Junctures and disjunctures in the 19th and 20th centuries, Volume 2, John Benjamins Publishing, 2006, , p. 361.</ref>

== היסטוריה ==
ב-1901, אחת הבעיות העיקריות שעמדה בפני הארגון המהפכני הפנים-מקדוני הייתה היעדר משאבים לחימוש. בעיה זו נדונה בישיבת הנהגת הארגון בקיוסטנדיל, בולגריה באותו קיץ. בפגישה זו, טען דלצ'ב כי שוד קטן רק פוגע במוניטין של הארגון ולא מועיל לפתרון הבעיה. גוצה דלצ'ב אישר למיכאיל גרדז'יקוב לבצע חטיפה של אנשים עשירים במקדוניה בשביל להשיג כספים, אך הוא נכשל. דלצ'ב עשה 2 ניסיונות נוספים שלא צלחו עם טורקים ויוונים עשירים. מאוחר יותר, הוא פיתח תוכנית לחטיפת בנו של הפוליטיקאי הבולגרי, איוואן גשוב, שנכשלה גם היא. לאחר מכן, הציע יאנה סנדנסקי , לחטוף את פרדיננד הראשון, מלך בולגריה במהלך ביקורו במנזר רילה, שלא התקבלה על ידי דלצ'ב, שהאמין כי יש לבצע את החטיפה בשטח האימפריה העות'מאנית. תוכנית נוספת שלא מומשה הייתה חטיפה של טורקי עשיר, ליד העיירה סימיטלי , על ידי חריסטו צ'רנופייב ויאנה סנדנסקי. יאנה סנדנסקי, חריסטו צ'רנופייב וסבה מיכאילוב תכננו לחטוף את סולימאן ביי, אך בשל מחלתו של האחרון, פעולה זו גם נכשלה.

סנדנסקי נמשך אז לרעיון לחטוף את המיסיונרית הפרוטסטנטית של בנסקו. הפלוגה בראשות וויווד יאנה סנדנסקי , תת-וויווד חריסטו צ'רנופייב , ותת-וויווד קראסטיו אסנוב ביצעו את החטיפה של אלן מריה סטון וקתרינה צ'ילקה ב-21 באוגוסט 1901, בין העיירה בנסקו לעיר בלגואבגרד (אז, יישובי האימפריה העות'מאנית; כיום, יישובי בולגריה).

מטרת החטיפה הייתה לקבל כופר כבד, ולסייע כלכלית לארגון המהפכני הפנים-מקדוני. היו ניסיונות להחזיר את 2 הנשים על ידי הרשויות העות'מאניות והבולגריות, הארגון הצבאי צ'טה והוועדה המקדונית העליונה . הרשויות העות'מאניות עצרו לתקופה קצרה את בעלה של קתרינה, גריגור צ'ילקה , באשמה מופרכת של סיוע ושיתוף פעולה עם החטיפה.<ref name="Perry104"></ref><ref name="Daniel135"></ref><ref name="Sherman89"></ref> לעיתים נחשב למקרה של תסמונת סטוקהולם (כאשר החוטפים אף סייעו לצ'ילקה ללדת את בתה), הפרשה הסתיימה לאחר משא ומתן אינטנסיבי בתחילת 1902, כחצי שנה לאחר החטיפה. ב-18 בינואר 1902, שולם כופר של 14,000 מטבעות עות'מאניים לארגון המהפכני הפנים-מקדוני בעיירה בנסקו. 2 הנשים שוחררו ב-2 בפברואר ליד העיר סטרומיצה.

האירוע זכה לסיקור נרחב של התקשורת באותה תקופה וכונה לעיתים קרובות כ-"משבר הערובה המודרני הראשון של אמריקה".

== לקריאה נוספת ==
<div class="mw-content-ltr">
* 
* 
* 
</div>

== קישורים חיצוניים ==

* [http://www.promacedonia.org/bugarash/stone/gallery.html מספר תמונות מארכיון] הנוגעות למקרה

== הערות שוליים ==

קטגוריה:חטיפות
קטגוריה:1901
קטגוריה:1902
קטגוריה:המאבק המקדוני
קטגוריה:בולגריה: היסטוריה
קטגוריה:מקדוניה הצפונית: היסטוריה
2020 ברפובליקה המרכז-אפריקאית

אירועים בשנת 2020 ברפובליקה המרכז אפריקאית.

== בעלי תפקידים ==
* נשיא: פוסטאן-ארקאנז' טואדרה
* ראש הממשלה: פירמין נגראבאדה

== אירועים מתמשכים ==
* מגפת הקורונה ברפובליקה המרכז-אפריקאית
* מלחמת האזרחים של הרפובליקה המרכז אפריקאית
* 24 בינואר – הכרזת משרד הבריאות על מגפת החצבת.כ-53 אנשים נפטרו מהמגפה
* 14 במרץ – מקרה ראשון של קורונה במדינה.
* 25 ביולי – נשיא המדינה לשעבר, פרנסואה בוסיס, הכריז על השתתפותו בבחירות הגלליות הקרובות.
* 15 בדצמבר – מועמדותו של פרנסואה בוסיס נפסלה על ידי בית המשפט.
* 27 בדצמבר – בחירות כלליות.
* 30 בדצמבר – מספר מועמדים דורשים פסילת הבחירות בעקבות האלימות המתמשכת.
* 31 בדצמבר – מספר מאומתים בקורונה הגיע ל-4,963 מהם 63 נפטרו.

==קישורים חיצוניים==

== הערות שוליים ==

הרפובליקה המרכז-אפריקאית
קטגוריה:הרפובליקה המרכז-אפריקאית: היסטוריה
2020
צ'פל (אי)

האי צ'פל (בהונגרית: Csepel-sziget) הוא האי הגדול ביותר על הדנובה בהונגריה. אורכו 48 קילומטרים, רוחבו 3 קילומטרים, ושטחו 257 קילומטרים רבועים. האוכלוסייה מתגוררת על האי ב-12 יישובים, כולל אחת משכונות בודפשט, ומונה כ-165,000 נפש.<ref>[https://www.researchgate.net/publication/11837760_Speciation_of_beryllium_nickel_and_vanadium_in_soil_samples_from_Csepel_Island_Hungary_Fresenius_Journal_of_Analytical_Chemistry_370_768-775 Speciation of beryllium, nickel, and vanadium in soil samples from Csepel Island, Hungary. Fresenius Journal of Analytical Chemistry, 370, 768-775]</ref>

באי שוכן המבנה הגבוה ביותר בהונגריה, מגדל לקיהג', בן 314 מטרים, תורן רדיו המשמש כיום לסירוגין למטרות בקרת רשת חשמל.

==מחנות המעצר בדרום צ'פל בשואה==

==לקריאה נוספת==
* 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בודפשט
קטגוריה:הונגריה: גאוגרפיה
קטגוריה:דנובה: איים
קונסוליית סין בלוס אנג'לס

הקונסוליה הסינית בלוס אנג'לס היא הנציגות הדיפלומטית של הרפובליקה העממית של סין בלוס אנג'לס, השוכנת ברחוב שאטו פלייס 443 שבעיר<ref name="Generalinfo2"></ref>. 

הקונסוליה משרתת את דרום קליפורניה (את צפון קליפורניה משרתת הקונסוליה בסן פרנסיסקו), ואת המדינות אריזונה, ניו מקסיקו, והוואי. כמו כן, הקונסוליה אמונה גם על מתן שירות עבור הטריטוריות של ארצות הברית באוקיינוס השקט<ref></ref><ref></ref>.

מאז 2013, הקונסול הכללי של סין העממית בלוס אנג'לס הוא ליו ג'יאן<ref></ref>.

== היסטוריה ==
בשנת 1987 הגיעו סין וארצות הברית להסכמה, לפיה כל מדינה תפתח נציגות דיפלומטית חמישית במדינה האחרת, מה שהוביל לפתיחת הקונסוליה בלוס אנג'לס ונועדה גם להביא לפתיחת הקונסוליה האמריקאית בווהאן <ref></ref>.

בדצמבר 2011, ירה אדם קליעים מסוג 9x19 מ"מ פרבלום לעבר משכן הקונסוליה, בכוונה להרוג מאבטח עמו הסתכסך במחאה שהתרחשה קודם לאירוע. עם זאת, התוקף החמיץ את מטרתו ולא נרשמו נפגעים בנפש. היורה זוהה כפעיל בן 67 משאנגחאי שהיה חלק ממחאה קבוצתית שהפגינה נגד הפרות זכויות אדם בסין<ref></ref>, וימים אחדים לאחר האירוע הוא הואשם בתקיפה באמצעות נשק חם<ref></ref>.

==קישורים חיצוניים==

== הערות שוליים ==

קטגוריה:יחסי ארצות הברית – סין
קטגוריה:לוס אנג'לס: מבנים
סין
פיטר פרנסיס פיטרס

פיטר פרנסיס פיטרס (בגרמנית: Pieter Francis Peters; 7 ביוני 1818 – 23 בפברואר 1903) היה צייר נוף, שרטט וסוחר אמנות הולנדי שחי ועבד בגרמניה.

== ביוגרפיה ==
פיטר פרנסיס פיטרס נולד בנימיגן בשנת 1818 כבן לצייר זכוכית הולנדי. ב-4 באפריל 1842, בלודוויגסבורג, נישא להינריקה גרטרוד מאלי שנולדה במאורן ליד בובלינגן והגיעה גם ממשפחה הולנדית של ציירים. הזוג התגורר בתחילה במנהיים, אך עבר לשטוטגרט בשנת 1845 כדי לאמץ למשפחתם את אחיה של היינריקה – כריסטיאן מאלי, יוהנס קורנליס יעקובוס מאלי (1828–1865) והוברטוס מאלי (1818–1839) אחרי מות הוריהם.<ref>Ulrich Feldhahn (Hrsg.): Das Hohenzollern-Album von Pieter Francis Peters, 2009, Neuauflage 2017</ref>

בשטוטגרט הוא קיבל סטודיו בטירה העתיקה מהמלך וילהלם ושימש כמלווה למלכה אולגה בטיולים.

נולדו לזוג שלוש בנות – הציירת אנה פיטרס (1843–1926), פיטרונלה פיטרס (1848–1924) ואידה פיטרס (1846–1923). הבנות והאחים מאלי קיבלו את שיעורי הציור הראשונים שלהם מהאב פיטרס.

על ידי הקמת "תערוכת אמנות קבועה" בשטוטגרט, הוא וציירים נוספים בשטוטגרט יצרו אפשרות לחילופי רעיונות ותמונות עם עמיתיהם הציירים במינכן.

בתחילת דרכו האמנותית, הוא הושפע מהרומנטיקה ההולנדית, אבל מאוחר יותר הוא צייר בסגנון כמעט אימפרסיוניסטי. הוא יצר ציורי נוף המדגישים את העיבוד האטמוספירי ופחות את הנאמנות הטבע.

הוא שהה עם משפחתו ארבע פעמים בקיץ בין השנים 1896–1903 בטירה קונגן, דרומית-מזרחית לשטוטגרט, על מנת להיות פעיל מבחינה אמנותית.

אוסף ניכר של עבודות של משפחת פיטרס, מצוי במוזיאון בריית מאלי בביברך.<ref>Herbert Hoffmann, Kurt Diemer: Katalog der Gemälde und Skulpturen, Braith-Mali-Museum, Biberach an der Riß, 1975</ref>

פיטר פרנסיס פיטרס נפטר בשטוטגרט בשנת 1903.

== גלריה ==
<gallery mode=packed heights=180>
קובץ:Pieter Francis Peters - Gebirgige Flusslandschaft (ÖaL 1843).jpg
קובץ:Ölgemälde von F. Peters 1851 Burg und Burgweiler Klingenberg.jpg
קובץ:Pieter Francis Peters Bebenhausen.jpg
קובץ:Pieter Francis Peters Blick auf den Lago Maggiore.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:ילידי 1818
קטגוריה:הולנדים שנפטרו ב-1903
קטגוריה:גרמנים שנפטרו ב-1903
עבדאללה בן ג'עפר

קברו של עבדאללה בן ג'עפר
עבדאללה בן ג'עפר בן אבי טאלב (בערבית: عبد الله بن جعفر بن أبي طالب)<ref></ref> היה אחד מהצחאבה, אחיינו של האימאם עלי בן אבי טאלב, ואחיו למחצה של מוחמד בן אבי בכר (אנ')<ref></ref>. בקרב הגמל, נלחם לצדו של האימאם עלי<ref></ref>.

== משפחתו ==
עבדאללה היה בנם של ג'עפר בן אבי טאלב ואסמאא בנת עומיס (אנ')<ref></ref>. הוא נשא את זינב בנת עלי לאישה, ונולדו להם ארבעה בנים ובנת אחת: עלי, עבאס, עון, מוחמד, ואום כולת'ום<ref></ref>. לפי מקורות שונים, היו לעבדאללה עשרים ילדים מנשים שונות, כולל חמשת הילדים מזינב בנת עלי. לאחר פטירתה של זינב, התחתן עבאללה עם אחותה, אום כולת'ום בנת עלי (אנ')<ref></ref>.

== בקרב כרבלא ==
עבדאללה בן ג'עפר לא השתתף בקרב כרבלא, אך תמך בצד של חוסיין בן עלי ואהל אל-בית. מסופר שהוא אמר "לא יכולתי לתמוך בחוסיין בן עלי בכרבלא, אך שני הבנים שלי עשו זאת"<ref></ref>.

== אישיותו ==
עבדאללה בן ג'עפר מתואר כאדם שאהב להאזין למוזיקה<ref></ref>, ואף תמך בזמרים בני תקופתו<ref></ref>. הוא מתואר כאדם אצילי, נבון, קפדני, צנוע ונדיב. הוא היה מכונה "בחר אל-ג'וד", שמשמעותו "ים הנדיבות". מספרים שהוא היה כל כך נדיב, עד כדי כך שפעם אחת הוא אפילו נתן לצדקה את הבגדים שהוא לבש<ref></ref>.

== ראו גם ==
* חסן בן עלי

== הערות שוליים ==

קטגוריה:צחאבה
אנדרטת נידרוואלד

אנדרטת נידרוואלד (בגרמנית: Niederwalddenkmal) היא אנדרטה הממוקמת בנידרוואלד, ליד רידסהיים על הריין (Rüdesheim am Rhein) בהסן, גרמניה. האנדרטה, שנבנתה בין השנים 1871–1883 לציון איחוד גרמניה, ממוקמת בתוך אפיק הריין. מ-2002 האנדרטה היא חלק מאתר המורשת העולמית "עמק הריין המרכזי העילי" של אונסק"ו. האנדרטה משקיפה על עמק הריין ועל העיירה בינגן שבצד הרחוק.

==היסטוריה==
אנדרטת נידרוואלד בסביבות 1900.
האנדרטה הוקמה לציון הקמת האימפריה הגרמנית בשנת 1871 לאחר סיום מלחמת צרפת–פרוסיה. אבן הפינה הראשונה הונחה ב-16 בספטמבר 1871 על ידי הקיסר וילהלם הראשון. הפסל היה יוהנס שילינג והאדריכל היה קרל וייסבאך. העלות הכוללת של הקמת האנדרטה נאמדה במיליון גולדמרקים. האנדרטה נחנכה ב־28 בספטמבר 1883. האנדרטה נישאת לגובה של 38 מטר.

==תיאור==
המיצג המרכזי הוא דמות גרמאניה בגובה 10.5 מטר. ידה הימנית אוחזת בכתר וידה השמאלית אוחזת ברייכסשוורט, "חרב קיסרית".

מתחת לגרמאניה נראה תבליט גדול המתאר את הקיסר וילהלם הראשון רוכב על סוס עם האצולה, מפקדי הצבא והחיילים. בתבליט חקוקים מילות השיר "Die Wacht am Rhein" ("משמר הריין").
צידה הימני של האנדרטה נחשב ל"פסל השלום", ואילו צידה השמאלי נחשב ל"פסל המלחמה".

===כיתוב===
מרכז
הכותרת העיקרית של האנדרטה נחקקה על מעמד פסל גרמאניה:
{| class="wikitable"
|+ טקסט הכיתוב
|-
! עברית !! גרמנית
|-
| לזכר
התקוממות המאוחדת
והמנצחת
של העם הגרמני
ושיבתה מחודשת
של האימפריה הגרמנית
1870–1871

|| ZUM ANDENKEN
AN DIE EINMUETHIGE
SIEGREICHE ERHEBUNG
DES DEUTSCHEN VOLKES
UND AN DIE
WIEDERAUFRICHTUNG
DES DEUTSCHEN REICHES
1870–1871
|}

==קישורים חיצוניים==

* 

==הערות שוליים==

קטגוריה:גרמניה: אנדרטאות
יום הזיכרון והפעולה על אלימות נגד נשים

יום הזיכרון והפעולה על אלימות נגד נשים (בצרפתית: Journée Nationale de Commémoration et d'Action Contre la Violence à l'Égard des Femmes) המכונה לעיתים "יום הסרט הלבן" (בצרפתית: Jour du Ruban Blanc), הוא יום הנצחה בקנדה שמצוין מדי שנה ב-6 בדצמבר, שהוא יום השנה לטבח אקול פוליטכניק שאירע ב-1989, בו רצח הסטודנט החמוש מרק לפין ארבע עשרה נשים ופצע עשר אחרות בעיר בשם "הלחימה בפמיניזם"<ref></ref>. מועד ההנצחה נקבע על ידי הפרלמנט של קנדה שנתיים לאחר מכן, ב-1991. החקיקה הוצעה גם בית הנבחרים של קנדה כהצעת חוק פרטית על ידי דון בלאק , חברת הפרלמנט של מטעם מחוז הבחירה "ניו ווסטמינסטר-ברנבי". הצעתה של בלואק זכתה לתמיכה של כל המפלגות.

דגלי קנדה על כל הבניינים הפדרליים כולל הדגלים במגדל השלום שבגבעת הפרלמנט מורדים לחצי התורן, הקנדים מוזמנים לשמור על דקת דומייה ב־6 בדצמבר וללבוש סרט לבן (או סרט סגול המסמל גם את מכלול התופעה של אלימות במשפחה) כמחויבות לצמצם ולהפסיק את האלימות נגד נשים.

בתגובה לאירוע, קנדים רבים עבדו קשה להקים אנדרטאות בכל רחבי קנדה כדי להבטיח שתהיה מספר מודעות שתמנע מקרה נוסף מסוג זה, זה נועד לאלץ את החברה להכיר באיזו תדירות אלימות מתרחשת כלפי נשים, ולהעריך את חייהן של הנשים שנהרגו בטבח<ref></ref>. תומכי פמיניזם ופעילים פמיניסטיים המנסים להפסיק את האלימות המופנית כלפי נשים הראו דאגה משימוש בטבח כמקרה היחיד שמייצג את האלימות נגד נשים.

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלימות נגד נשים: קנדה
קטגוריה:מחאות פמיניסטיות
קטגוריה:אירועים בחודש דצמבר
אלנקר

אלנקר (בפורטוגזית: Alenquer) היא עיירה הממוקמת בחלקה המערבי של מחוז ליסבון בפורטוגל.

העיירה נמצאת במרחק של כ-45 ק"מ מהעיר ליסבון, כ-156 ק"מ מהעיר קוימברה וכ-137 ק"מ מהעיר אבורה.

== היסטוריה ==
אלנקר קיבלה את מסמך הפוראל המלכותי להקמת עיירה בשנת 1212 על ידי הנסיכה סאנצ'ה (Sancha) בתו של מלך פורטוגל סנשו הראשון.

== כלכלה ==
אלנקר נחשבת ליעד פופולרי לתיירים שמעידיפים סביבה כפרית ונופים ירוקים. 

כלכלת העיירה מבוססת בעיקר על מחצבות אבני גיר, חקלאות, גידול דגנים, כרמים וייצור יין.

== דמוגרפיה וסטטיסטיקה ==
העיירה מחולקת ל-11 רבעים:
* Abrigada e Cabanas de Torres
* Aldeia Galega da Merceana e Aldeia Gavinha
* Alenquer (Santo Estêvão e Triana)
* Carnota
* Carregado e Cadafais
* Meca
* Olhalvo
* Ota
* Ribafria e Pereiro de Palhacana
* Ventosa
* Vila Verde dos Francos

== קישורים חיצוניים ==

* 

קטגוריה:פורטוגל: יישובים
הורה ממטרה

"הורה ממטרה" הוא שיר שכתב יחיאל מוהר בשנת 1953, ובשנת 1954 הלחין אותו משה וילנסקי עבור להקת הנח"ל.

השיר נכתב לרגל הנחת התשתיות ובניית המוביל הארצי-קו המים ירקון. נעמי פנקס הייתה הזמרת הראשונה שהקליטה את השיר עם העיבוד של משה וילנסקי לפסנתר.

השיר בוצע על ידי אמנים שונים: שושנה דמארי, שמשון בר נוי, נעמי פנקס ודודו זכאי<ref></ref>.
לימים נוצר לשיר גם לריקוד עם.

השיר נקרא "הורה ממטרה" אף על פי שהמילה "הורה" כלל לא מוזכרת בו. הוא קרוי כך בשל ריבוי ריקודי ההורה של אותם ימים.

לשיר שלושה בתים ופזמון, אולם בכל הביצועים המוקלטים שלו, הושמט הבית השני.

== ראו גם ==
* הורה היאחזות

==קישורים חיצוניים==

* [https://blog.nli.org.il/hora_mamtera/ הסיפור מאחורי 'הורה ממטרה'], ד"ר גילה פלם, הספרנים, בלוג הספרייה הלאומית, 25 ביוני 2018
* 
* [https://www.nli.org.il/he/scores/NNL_MUSIC_AL990036640650205171/NLI תווים של השיר הורה ממטרה בכתב ידו של משה וילנסקי -נמצא בארכיון משה וילנסקי בספריה הלאומית]

== הערות שוליים ==

קטגוריה:שירי 1953
קטגוריה:סינגלים מ-1954
קטגוריה:שירי להקת הנח"ל
קטגוריה:שירי שושנה דמארי
קטגוריה:שירי דודו זכאי
קטגוריה:שירים בעברית
קטגוריה:שירים שנכתבו על ידי יחיאל מוהר
קטגוריה:שירים שהולחנו על ידי משה וילנסקי
קטגוריה:ריקודי עם בישראל: שירים
לגונדה 14/60

לגונדה 14/60 (באנגלית: Lagonda 14/60) היא מכונית סלון בתצורות סדאן וקבריולה אשר יוצרה על ידי יצרנית הרכב הבריטית Lagonda בין השנים 1925–1933.

סך הכול יוצרו 1,440 יחידות.

==תצורות "לגונדה 14/60"==
* 2 דלתות – ספורט קבריולה.
* 4 דלתות – Tourer קבריולה.
* 4 דלתות – סלון.

===גרסאות===
* "14/60".
* "Continental" – יוצר משנת 1932, יוצרו 23 יחידות.
* "the 2 Litre Speed" – יוצר בין השנים 1927–1933.

===ממאפייני "לגונדה 14/60"===
* המסגרת שתוכננה על ידי A. E. Masters הייתה צינורית
* המנוע שהיה קדמי בעל הנעה אחורית, עוצב מחדש על ידי ארתור דוידסון (Arthur Davidson) מחברת "Lea-Francis" . יחידת 4 הצילינדרים, 1954 סמ"ק, בלטה בציוד השסתומים שלה. שתי גל זיזים הותקנו גבוה משני צדי גוש המנוע והפעילו את שסתומי התקורה באמצעות נדנדות שהורכבו בראש אחרי גל הזיזים. זה איפשר את ראש הצילינדר, שבניגוד לדגמי הלגונדות הקודמות היה ניתוק, וניתן להסיר את תאי הבעירה החצי-כדוריים מבלי להפריע לתזמון השסתום. פסי הזיז מונעו על ידי סידור שרשרת דו-שלבי, השרשרת הראשונה הניעה גם את משאבות הדינמו, הנפט והמים. גל ארכובה נישא בחמישה מיסבים עיקריים. הורכב קרבורטור יחיד של "זניט".
* תיבת ההילוכים עם ארבעה הילוכים הייתה נפרדת מהמנוע והונעה דרך מצמד יחיד של דיסק יבש. פיר פתוח עבר אז לסרן האחורי של השפוע הלולייני.
* בלמים: בלמי תוף בקוטר 356 מ"מ. ל־14/60 הייתה מערכת בלימה מפוצלת: חלק אחד היה מחובר לדוושה ושימש כבלם על הגלגלים, ואילו המערכת השנייה חוברה באמצעות כבל לבלם החניה.
* מתלה: מאחור הותקנו מתלי קפיצי עלים חצי אליפטיים.

== גלריה ==
<gallery mode="packed" heights="110">
קובץ:Lagonda 2-litre Speed first registered September 1932 1954cc.jpg | "לגונדה 14/60", דגם "2-litre Speed", שנת 1932
קובץ:Lagonda 2.0 L high chassis Speed model tourer 1928 in Morges 2012 - Side.jpg | "לגונדה 14/60", דגם "2-litre Speed", שנת 1928
קובץ:Lagonda - Flickr - exfordy (2).jpg | "לגונדה 14/60"
קובץ:Lagonda - Flickr - exfordy (1).jpg | "לגונדה 14/60"
קובץ:Lagonda 2-Litre 1931.jpg | "לגונדה 14/60", דגם "2-litre Speed", שנת 1931
קובץ:Lagonda 2-litre Speed first registered September 1932 1954cc.jpg | "לגונדה 14/60", דגם "2-litre Speed", שנת 1932
קובץ:Lagonda - Flickr - exfordy.jpg | "לגונדה 14/60" - מבט לתא הנהג ולוח מחוונים
קובץ:Lagonda 2-litre 1932 (5023711719).jpg | "לגונדה 14/60", דגם "קונטיננטל", שנת 1932
</gallery>

==ראו גם==
* לגונדה LG6
* לגונדה 12/24
* לגונדה 16/65
* לגונדה 2.6 ליטר
* לגונדה 3 ליטר

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1925
קטגוריה:מכוניות בריטיות
14/60
פיטרונלה פיטרס

פיטרונלה פטרס (בגרמנית: Pietronella Peters; 4 במרץ 1848 – 1924) הייתה ציירת גרמניה, שיצרה בעיקר דיוקנאות וסצנות של ילדים.

== ביוגרפיה ==
פיטרונלה פטרס נולדה ב-4 במרץ 1848 כבתם של צייר הנוף פיטר פרנסיס פיטרס ואשתו היינריקה גרטרוד מאלי בשטוטגרט. סבה פיטרס כבר עבד כצייר זכוכית בניגמן. היא הייתה אחותה של הציירת הידועה יותר אנה פטרס. אמה הייתה אחותו של כריסטיאן מאלי, צייר בעלי חיים מבית הספר במינכן, שהתקבל למשפחת פטרס עם אחיו בשנת 1845 לאחר מות הוריהם.<ref>Peters, Pietronella. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 26: Olivier–Pieris. E. A. Seemann, Leipzig 1932, S. 481.</ref>

לאחר מות הוריה התגוררה פיטרונלה פטרס עם אחיותיה בשטוטגרט.

אביה, פיטר פרנסיס פיטרס, נתן לה, לאחיותיה אנה פיטרס (1843–1926) ואידה פיטרס (1846–1923) וכן לדודה הבכור כריסטיאן מאלי ולאחיו יוהנס קורנליוס יעקובוס מאלי (1828–1865) והוברטוס מאלי. (1818–1839) שיעורי הציור הראשונים.

מבחינה נושאית, פיטרונלה פטרס עסקה בעיקר בתיאורים רגישים של ילדים (דיוקנאות וסצנות משחק) ויצרה יצירות בעלות קסם מיוחד. בנוסף, היא ציירה את בני המשפחה בעבודה.

היא שהתה עם משפחתה בין השנים 1894–1904 מדי שנה ובהפרשי זמן לא סדירים בין השנים 1907–1924 בקיץ בטירת קונגן, דרומית-מזרחית לשטוטגרט, כדי לעשות עבודות אמנותיות. היא מצאה כמה דוגמנים בקרב ילדי תושבי הטירה.

יש גם אוסף ניכר של עבודות של משפחת פטרס, מוזיאון בריית מאלי בביברך.<ref>Herbert Hoffmann, Kurt Diemer: Katalog der Gemälde und Skulpturen, Braith-Mali-Museum, Biberach an der Riß, 1975</ref>

את שנות חייה האחרונות מ-1912 בילתה עם אחיותיה בבית בשטוטגרט-זוננברג, שם נפטרה בשנת 1924.

== גלריה ==
<gallery mode="packed" heights="180">
קובץ:Pietronella Peters Das neue Puppenkleid.jpg|בגד חדש לבובה
קובץ:Pietronella Peters Lesestunde.jpg|שעת קריאה
קובץ:Pietronella Peters Mädchen beim Salatputzen.jpg|הכנת סלט
קובץ:Pietronella Peters Mädchen beim Kinderkaffee.jpg| מכינים קפה
קובץ:Pietronella Peters Anna Peters an der Staffelei c1870.jpg|אחותה אנה פיטרס
קובץ:Portret van P.F. Peters jr. (1893) door Pietronella Peters.jpg|אביה פיטר פיטרס
</gallery>

== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1848
קטגוריה:נפטרות ב-1924
Aquí Yo Mando

Aquí Yo Mando (בעברית: כאן אני מצווה) הוא שיר שהוקלט על ידי הזמרת-יוצרת הקולומביאנית-אמריקאית קאלי אוצ'יס, ביחד עם הראפרית האמריקאית ריקו נאסטי, מתוך אלבום האולפן השני של אוצ'ס, .<ref name=":0"></ref> השיר יצא לאור ב-7 באוגוסט 2020, על ידי חברות התקליטים וירג'ין EMI ואינטרסקופ רקורדס, כסינגל הראשון מתוך האלבום.<ref></ref>

השיר היה לראשון שהוציאה אוצ'יס, מאז צאת המיני-אלבום To Feel Alive, ב-24 באפריל 2020.<ref></ref>

== רקע וכתיבה ==
השיר נכתב על ידי קאלי אוצ'יס, ריקו נאסטי, סרוונדו פרימרה, טייני, ג'ון ליאונה, RVNES, קריס צ'יל ואלברט הייפ והופק על ידי הייפ, ליאונה, RVNES וטייני גם כן.<ref></ref> קטע מהשיר הוצג לראשונה בפרק של הסדרה "לא בטוחה", המשודרת על ידי HBO, במאי 2020.<ref></ref><ref></ref> ב-2 באוגוסט 2020, נודע כי ריקו נאסטי תשתתף בשיר.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם בשידור חי ב-10 באוגוסט 2020 בערוץ היוטיוב של קאלי אוצ'יס.<ref name=":1"></ref> בסיכום של עלילתו, כתב סג'יי אלדר מ-The Fader, "קאלי אוצ'יס וריקו נאסטי נראות כשהן משתוללות עם נשק וזורקות גופות בחניונים תת-קרקעיים, תוך שהן מצלמות זה".<ref></ref> גם ב-The Daily Californian התייחסו לקליפ וסקרו אותו.<ref></ref>

נכון למרץ 2021, מונה הצפיות של הקליפ עומד על למעלה מ-3.3 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 באוגוסט 2020
|הזרמת מוזיקה • הורדה דיגיטלית
|אינטרסקופ • וירג'ין EMI
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קאלי אוצ'יס
קטגוריה:שירי ריקו נאסטי
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי קאלי אוצ'יס
קטגוריה:שירים שנכתבו על ידי טייני
קטגוריה:סינגלים בהוצאת וירג'ין EMI רקורדס
התחדשות (שיר)

"התחדשות" הוא שיר שכתבה והלחינה נעמי שמר<ref></ref>. שמר כתבה לשיר שתי גרסאות, את הגרסה הראשונה כתבה לכבוד יום העצמאות בשנת 1984 לזמרת עפרה חזה. השיר יצא לאור לראשונה באלבום "אדמה" של עפרה חזה בשנת 1985. השיר זכה להשמעות מרובות והתקבע כנכס צאן ברזל של הזמר העברי<ref></ref><ref></ref>.

== רקע השיר ==
השיר של נעמי שמר עוסק בתקופת אחרי החגים, שמשמעותו היא חזרה לשגרה ולעבודה סדירה, אך בניגוד לכך, שמר רואה את משמעות הביטוי אחרי החגים כהזדמנות לצאת לחיים חדשים, להתחיל מהתחלה, התחדשות לקראת העתיד לבוא, ועל כך מדבר השיר של שמר, "התחדשות".

בראשית שנות ה-80 המצב של מדינת ישראל התדרדר בעקבות מלחמת לבנון, הנסיגה מסיני, נפילת הבורסה, האינפלציה הגבוהה והמשבר הכלכלי. במהלך אירועים אלו, נעמי שמר הביעה את דעותיה הפוליטיות בנושאים אלה וקיבלה ביקורת שלילית רבה בקרב קהל מעריציה. כמו רוב שיריה שכתבה באותה תקופה, גם שיר זה כתבה בעקבות תחושות רעות שנבעו מביקורות שליליות.

לשיר יש שתי גרסאות, את הגרסה המקורית שמר כתבה והלחינה, אך מכיוון שכנראה לא הייתה מרוצה לגמרי מהגרסה הזאת, היא נתנה ליובל דור לכתוב לחן אחר לשיר, ואף הסכימה לשנות את מילות השיר<ref></ref> ואת שמו של השיר ל"התחדשות אחרת".<ref name=":0"></ref><ref name=":1"></ref>

== תוכן השיר ==

כמו שירים נוספים של שמר שנכתבו באותה תקופה, שיר זה עוסק בתחושות קשות ובתקווה. השיר "התחדשות" מתחיל במילים המבטאות קושי וסבל: "עייפות בלתי מוסברת", "פיק ברכיים לא מובן". והשיר ממשיך במילים המבטאות תקווה ועידוד: "אחרי החגים יתחדש הכל… גם אתה, גם אתה תתחדש", "אבל בליבך אתה יודע שמעבר לפינה אהבה חדשה ממתינה".

בשיר "התחדשות" נמצאים מוטיבים יהודיים רבים, בבית השלישי שמר מזכירה את עץ הדעת הטוב והרע, המזכיר את גן העדן: עץ הדעת, שפירותיו נאסרו על אדם וחווה, למרות זאת טעמו ממנו, וגורשו מגן העדן. בבית האחרון נמצאות השורות: "שעון החול, שעון חייך; מאותת לך עכשיו; למד-דלת, למד-הא, למד-וו", שפרשנות שהפכה נפוצה למילים אלו היא התייחסות להתגלות ל"ו הצדיקים.<ref name=":12"></ref> עם זאת, שמר כתבה את השיר לכבוד יום העצמאות ה-36 למדינת ישראל ושורות אלו מתייחסות להתבגרותה של המדינה. כפי שמספרת ללי שמר, בתה של נעמי, "עם חלוף הזמן היא [נעמי שמר] הרגישה שהשורה 'למד דלת למד הא למד וו' התאימה אמנם ליום העצמאות ה-36, אבל היא חידתית ולא מובנת ככל שיום העצמאות ה-36 מתרחק", ולכן ניסתה לשנות את מילות ולחן השיר.<ref></ref> 

== גרסאות מוזיקליות ==
נעמי שמר לא הייתה שלמה עם השיר והמשיכה לעבד את השיר גם לאחר הקלטתו. בסופו של דבר נתנה ליובל דור את ההזדמנות לשנות את לחן השיר ושינתה את שם השיר ל"התחדשות אחרת" כדי להבדיל בין הגרסאות. את הגרסה החדשה ביצעו להקת הנחל, הסולנים היו דפנה דקל וראובן לביא.

גרסה זו, בביצוע להקת הנחל, זכתה להתייחסות תקשורתית רבה.

== השפעות השיר ==
בתקופת יציאת השיר מדינת ישראל הייתה במשבר כלכלי קשה, השיר נתן תקווה לתושבי המדינה, ועזר להם להאמין שבסוף הכל יתחדש.<ref name=":0" />

== קישורים חיצוניים ==
* 

== הערות שוליים ==

קטגוריה:שירי 1984
קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
שביר (שיר)

"שביר" הוא שיר שנכתב על ידי אריק איינשטיין והולחן על ידי יצחק קלפטר ב-1983, בעקבות תאונת דרכים קשה, בה אריק איינשטיין היה מעורב.

== רקע לשיר ==
ב-23 באוגוסט 1982 לפנות בוקר לאחר שאריק איינשטיין חזר מרחוב פרישמן-ריינס שבתל אביב פגע ברכבו אוטובוס אשר גרם לצלעותיו להישבר ולפגיעה קשה בראשו ובעיניו. בנוסף לכך היו צריכים להשתיל לו רשתית חדשה בעינו. גם אשתו סימה אליהו נפגעה קשה וחברתם נהרגה בתאונה. בעקבות כך, בספטמבר בשנת 1983, אריק איינשטיין יצר את התקליט האישי ביותר שלו "שביר", בו הוא כתב את כל השירים. התאונה עצרה לאריק איינשטיין את השנה המוצלחת וגרמה לו להישלח לשיקום ממושך. לימים אמר שלאחר התאונה והמשבר שעבר חדל להופיע בפני קהל, ועסק יותר בהוצאת שירים חדשים, לצד צילומי שירים ששודרו בטלוויזיה.<ref name=":0"></ref>

מיכאל תפוח (אמרגנו של אריק איינשטיין) ציין שהתאונה קטעה להם הרבה תוכניות. חלק מתהליכי השיקום שעבר איינשטיין היה לעבוד על יצירת התקליט.<ref></ref> ובגלל המצב הנפשי והפיזי שבו היה איינשטיין רוב המילים בשיר היו מושפעות ממצבו. שמו של התקליט של אריק איינשטיין ויצחק קלפטר שהם הפיקו היה "שביר", זהו התקליט היחיד שאריק איינשטיין כתב את כל המילים בעצמו.

== משמעות השיר ==
זה תקליט של עצירה וחשבון נפש, השיר נותן דוגמה לאדם שביר אשר בקלות יכול להתפורר ובדרך כלל מעמיס על עצמו יותר מידי דאגות, גם לדברים שאינו יכול לשלוט עליהם ובכלל לא קשורים אליו.<ref name=":0" /><ref></ref>

== על השיר ==
דודו טסה מסר: "'שביר' הוא שיר שמאוד מייצג במילותיו את מי שאריק היה ומה שהוא שידר כלפי חוץ. אריק איינשטיין היה אחד מעמודי התווך במוזיקה הישראלית, הוא היה ונותר אחד המוזיקאים האהובים".

אריק איינשטיין, התייחס לאלבום כך: "ב'שביר' כתבתי את כל הטקסטים, דבר די נדיר אצלי. זה תקליט מאוד מאוד אהוב עליי. מסחרית הוא פחות הצליח, אבל בעיניי הוא אחד היפים שלי". השיר "שביר" היה אחד השירים שאריק איינשטיין הכי אהב.

באוגוסט 1983, שנה לאחר תאונת הדרכים, נכנס השיר "שביר" למצעד הפזמונים של רשת ג'.

33 שנה לאחר שהשיר הוקלט לראשונה, יצחק קלפטר הוציא אותו בעיבוד חדש. השיר הוביל לדרך המשותפת של ברי סחרוף ודודו טסה שהייתה בשיא כאשר הם הוציאו את האלבום החדש "בדל של אור".

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי אריק איינשטיין
קטגוריה:שירי יצחק קלפטר
קטגוריה:שירים בעברית
קטגוריה:שירים שנכתבו על ידי אריק איינשטיין
קטגוריה:שירים שהולחנו על ידי יצחק קלפטר
Sin Miedo (del Amor y Otros Demonios)

(מעוצב: ) הוא אלבום האולפן השני של הזמרת-יוצרת הקולומביאנית-אמריקאית קאלי אוצ'יס.<ref name=":0"></ref> האלבום יצא לאור ב-18 בנובמבר 2020, על ידי חברות התקליטים וירג'ין EMI ואינטרסקופ רקורדס.<ref name=":0" />

האלבום הגיע למקום הראשון במצעד אלבומי הפופ הלטיניים,<ref></ref> וקיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.

== רקע ==
בדצמבר 2019 הוציאה אוצ'יס את הסינגל המוביל מהאלבום "Solita".<ref name=":1"></ref> עם זאת, הוחלט שהוא לא ייכלל באלבום והוא הופץ כסינגל עצמאי בלבד.<ref name=":1" /> באפריל 2020, המיני-אלבום השני שלה, To Feel Alive, יצא לאור מכיוון שאוצ'יס לא הספיקה להוציא את אלבום האולפן השני שלה.<ref></ref> המיני-אלבום הוקלט כולו במהלך בידוד שאירע במגפת הקורונה.<ref></ref>

אוצ'יס הכריזה ב-5 בנובמבר 2020 על האלבום באמצעות הרשתות החברתיות שלה, תוך שחשפה את רשימת הרצועות והעטיפה שלו.<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי קאלי אוצ'יס
קטגוריה:אלבומים בספרדית
קטגוריה:אלבומים באנגלית
נכון את יפה

"נכון את יפה" הוא שיר שכתב, הלחין ועיבד אפרים שמיר, השיר הוצג כמועמד למצעדי הפזמונים השבועיים של רשת ג'. השיר נחשב לאחד השירים היותר אהובים של אפרים שמיר, אך גם אחד הסנסציוניים שבהם.<ref name=":1"></ref>

== רקע לשיר ==
אפרים שמיר כתב את השיר על ירדנה ארזי, שהייתה חברתו ללהקת הנח"ל ושבה היה מאוהב. ארזי נישאה באותם ימים למפקד הקודם של הלהקה, עמוס טלשיר (לימים התגרשו השניים). השיר הפך למיתולוגיה, וארזי אף אמרה שהשיר רבץ עליה כקללה.<ref name=":2"></ref>

ארזי, שהייתה אז בת 25, סיפרה בשנת 2010 ברדיו על השיר: "זה היה לי לא נעים, אני זוכרת בדיוק איך זה קרה לי. שמעתי את השיר ברדיו, ואני זוכרת שכל כך נבהלתי, רצתי פתאום מחדר לחדר כדי לא לשמוע את הצעקה שחוזרת, 'לא תדעי אהבה אמיתית לעולם'. עד היום הוא מבהיל אותי. הוא גם מטיח את המילים בשיר, הוא יורה את המילים, הוא ציני, סרקסטי. זה כאילו מישהו רץ אחרייך ומקלל אותך. המילים הן חזקות, אני מאמינה שלמילה יש כוח, יש לזה עוצמה". עוד סיפרה ארזי כי היא לא התחשבנה עם שמיר, ואף דיברה איתו כמה פעמים מאז. "בבסיס שלו הוא שיר טוב", היא אמרה, "רק אם החיצים לא היו מכוונים אליי היה יותר נחמד"<ref name=":0" />.

ב־2022, בתגובה לשאלת מעריץ באינסטגרם אם סלחה לשמיר על השיר, השיבה ארזי: .

== תוכן ולחן השיר ==
מילות השיר מתארות את הכאב של שמיר על האהבה הנכזבת, ואף הוא מקווה בשיר שארזי "לא תדע אהבה אמיתית"<ref name=":2" />.

== השיר במצעד הפזמונים ==
ב־30 במאי 1977, זכה להצלחה יפה והיה במצעד הפזמונים של רשת ג' 14 שבועות ברצף, עד 19 בספטמבר. בשיאו הגיע למקום השלישי במצעד.<ref name=":1" />

== קישורים חיצוניים ==

* 
*[https://www.makorrishon.co.il/nrg/online/47/ART2/061/315.html ראיון] עם שמיר
* [https://www.nli.org.il/he/items/NNL_MUSIC_AL990041244430205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירים בעברית
קטגוריה:שירים שהולחנו על ידי אפרים שמיר
קטגוריה:שירים על יופי
קטגוריה:שירים על כאב לב
פירות חמישה עשר

"פירות חמישה עשר", המכונה גם "שלג על עירי", הוא שיר שנכתב על ידי המוזיקאית והפזמונאית נעמי שמר. בשנת 1976, כתבה שמר שלושה עשר שירים למחזה מסעות בנימין השלישי. כמה מהשירים זכו להיכנס לקלאסיקה, בהם "שלג על עירי", וכן "סימן שעוד לא הגענו" ו"שירת העשבים".

השיר ידוע בביצוע של הזמרת רוחמה רז, והוא נכלל באלבומה "כיפת השמיים".<ref></ref>

== רקע ==
"שלג על עירי", נכתב להצגה מסעות בנימין השלישי בגרסת שנת 1976 בתיאטרון בימות וגם לזכר גיורא שוהם שנהרג במהלך מלחמת יום הכיפורים. השיר, כמו שאר שירי ההצגה, לא היה חלק מהמחזה אלא נכתב במיוחד עבורה, וזכה להצלחה ולפופולריות רבה.

ב-1976 העלה תיאטרון בימות את ההצגה כמחזמר. לגרסה הזו כתבה נעמי שמר 13 שירים, שאחד מהם הוא "שלג על עירי".

העיר וילנה היא זו שנתנה לנעמי שמר את ההשראה לשירה. השיר מתאר לכאורה את געגועיה של נערה אל אהובה שהלך למרחקים, כאשר בעצם מתוארים כיסופיו של עם ישראל היושב בגלות הקרה - אל ארץ ישראל. באופן סמלי ורחב יותר, הנערה היא העם היהודי היושב בגולה, ומתגעגע למולדתו.<ref></ref>

השיר מספר על ט"ו בשבט בגולה הקרה. בעיירה בארץ מזרח-אירופאית קרה ורחוקה, יושבת לה צעירה יהודייה, רואה את השלג היורד ונח "כמו טלית", וחולמת על פרות ארץ-ישראל, שהיא "ארץ החום", שאהובהּ יביא ממנה. בתוך הפרי שוכנים כל געגועיה - הגעגועים לא"י והגעגועים לאהובהּ.

== קישורים חיצוניים ==

== הערות שוליים ==

קטגוריה:שירי 1976
קטגוריה:שירי רוחמה רז
קטגוריה:שירים בעברית
קטגוריה:שירים שנכתבו על ידי נעמי שמר